Farþeginn var einnig með dýran merkjafatnað í fórum sínum . Lögregla á Suðurnesjum handtók ökumann og farþega bíls í umdæminu um helgina . Sá fyrrnefndi er grunaður um ölvunar - og fíkniefnaakstur og báðir eru mennirnir grunaðir um þjófnað . Farþeginn var á leið í flug , að því er segir í tilkynningu lögreglu . Hann er sagður hafa verið með fjölmargar ilmvatnsflöskur , enn í pakkningunum , sem grunur leikur á að séu þýfi . Þá var maðurinn einnig með dýran merkjafatnað í fórum sínum , svo og íslenskt ökuskírteini sem eigandinn hafði tilkynnt stolið . Í tilkynningu segir að maðurinn hafi ekki getað sýnt greiðslukvittanir fyrir varningnum sem hann var með . Þá segir að mennirnir hafi báðir komið við sögu lögreglu vegna ætlaðrar brotastarfsemi hér á landi .